CELEX: 62017TA0054
Language: ro
Date: 2018-07-11 00:00:00
Title: Cauza T-54/17: Hotărârea Tribunalului din 11 iulie 2018 – CLF/Parlamentul [„Drept instituțional – Parlamentul european – Decizie de acordare a unei subvenții unui partid politic – Prefinanțare stabilită la 33 % din cuantumul total al grantului acordat – Obligația de a furniza o garanție bancară de prefinanțare – Regulamentul financiar – Norme de aplicare a Regulamentului financiar – Regulamentul (CE) nr. 2004/2003 privind statutul și finanțarea partidelor politice la nivel european – Proporționalitate – Egalitate de tratament”]

27.8.2018   
            
            
               RO
            
            
               Jurnalul Oficial al Uniunii Europene
            
            
               C 301/29
            
         
      Hotărârea Tribunalului din 11 iulie 2018 – CLF/Parlamentul
      (Cauza T-54/17) (1)
      
      ([„Drept instituțional - Parlamentul european - Decizie de acordare a unei subvenții unui partid politic - Prefinanțare stabilită la 33 % din cuantumul total al grantului acordat - Obligația de a furniza o garanție bancară de prefinanțare - Regulamentul financiar - Norme de aplicare a Regulamentului financiar - Regulamentul (CE) nr. 2004/2003 privind statutul și finanțarea partidelor politice la nivel european - Proporționalitate - Egalitate de tratament”])
      (2018/C 301/38)
      Limba de procedură: germana
      
         Părțile
      
      
         Reclamantă: Coalition for Life and Family (CLF) (Bruxelles, Belgia) (reprezentant: P. Richter, avocat)
      
         Pârât: Parlamentul European (reprezentanți: N. Görlitz, S. Alves și C. Burgos, agenți)
      
         Obiectul
      
      Cerere întemeiată pe articolul 263 TFUE având ca obiect anularea parțială a Deciziei FINS-2017-16 a Parlamentului European din 12 decembrie 2016 privind acordarea unui grant reclamantei, în măsura în care această decizie reduce cuantumul de prefinanțare la 33 % din cuantumul total al grantului și condiționează plata acestuia de furnizarea unei garanții bancare
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Obligă Coalition for Life and Family (CLF) la plata cheltuielilor de judecată.
               
            
         (1)  JO C 78, 13.03.2017.